HATÁSVIZSGÁLATI LAP

a közterületek használatáról szóló ……/2026. (…..) önkormányzati rendelethez

1. Társadalmi hatások

Kiskőrös Város közterületeinek rendje, esztétikai megjelenése, a közösségi célok biztosítása, a jogszabályoknak megfelelő eljárásrend szabályozásával a jogbiztonság követelményeinek való megfelelés.
2. Gazdasági, költségvetési hatások

A közterület-használati díjak piaci alapú rendezése az önkormányzati közvagyon hasznosításából származó önkormányzati bevételek jelentős mértékű növelése várható.

3. Környezeti hatások

A rendeletben előírásra került a használat rendje, az esetleges környezeti károk helyreállítása, illetve kompenzálása, a hulladékgyűjtés követelménye valamint a hatósági előírások betartása a használó részéről.
4. Egészségügyi hatások

A rendeletben foglaltak végrehajtásának egészségügyi hatásai nincsenek.

5. Adminisztratív terheket befolyásoló hatások

A rendeletben foglaltak végrehajtásának adminisztratív terhei tekintettel az új eljárásrend és a magasabb díjak bevezetésére, jelentős meg fog növekedni.
6. A jogszabály megalkotásának szükségessége, a jogalkotás elmaradásának várható következmények

Jelentősen megváltozott a jogi környezet és a díjak emelése sem történt meg időszakosan. A szabályozás elmaradása a jogbiztonság követelményeit sértené, illetve jelentős lenne az önkormányzati bevételek elmaradása, amely a közösségi források nem megfelelő biztosításával járna.

7. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.

